[{"text_idx": "#000005", "text": "Gwiriwch y tywydd presennol a\u2019r rhagolygon ar gyfer lleoliad ac ar gyfer y cyfnod tra pery eich gweithgaredd, gan gynnwys yr ardaloedd mynyddig a\u2019r copaon yr ardaloedd arfordirol a\u2019r mo\u0302r.Peidiwch a\u0302 gwneud y camgymeriad o wirio\u2019r rhagolygon ar gyfer eich man cychwyn ond nid ar gyfer copa\u2019r mynydd yr hoffech ei ddringo, neu\u2019r camgymeriad o wirio\u2019r rhagolygon ar gyfer y bore ond nid y pnawn a pheidio a\u0302 sylweddoli bod storm ar y gorwel. Rydym i gyd yn gwybod bod y tywydd yn newid yn gyflym yma yn y DU felly bydd cadw llygad barcud ar y tywydd presennol mor aml a\u0302 phosibl yn golygu eich bod mor barod ag y gallwch fod o ran gwneud penderfyniadau addas a phriodol ynghylch eich cynllun arfaethedig. Mae\u2019n iawn dewis llwybr mwy addas neu droi yn o\u0302l."}, {"text_idx": "#000007", "text": "Cyflymder a chyfeiriad y gwynt \u2013 gall gwyntoedd cryfion wneud i amodau deimlo\u2019n llawer oerach a gall leihau eich cynnydd mewn unrhyw amgylchedd, gan wneud llawer o weithgareddau\u2019n fwy peryglus o lawer\nTymheredd \u2013 dylech wybod y tymheredd er mwyn eich helpu i ddewis y dillad mwyaf addas i\u2019w gwisgo a pha eitemau i\u2019w cario, rhag ofn. Diogelwch eich hun rhag yr haul os yw\u2019n boeth; cofiwch gario llawer o haenau os yw\u2019n oer.\nDyodiad (glaw, cenllysg, eira ac ati) \u2013 os y\u2019i rhagwelir ai peidio, mae\u2019n ddoeth cario dillad gwrth-ddw\u0302r / diddos bob amser. Mae amodau\u2019r amgylchedd hefyd yn cael eu heffeithio gan wlybaniaeth e.e. creigiau llithrig, llwybrau llawn dw\u0302r, lefelau dw\u0302r uwch nag arfer mewn afonydd a llynnoedd ac ati: bydd esgidiau cerdded hefo gafael da helpu yn ogystal a\u0302 chadw eich traed yn sych ar y tir, efallai mai gohirio eich antur chwaraeon dw\u0302r nes bod lefelau\u2019r dw\u0302r wedi gostwng fyddai orau.\nGwelededd \u2013 bydd cymylau isel a niwl yn sicr yn lleihau eich gallu i weld eich llwybr arfaethedig, ac os felly, beth am newid eich cynlluniau i gael golygfeydd gwell a\u2019i gwneud yn haws i chdi ddod o hyd i lwybrau neu ohirio nes bod y gwelededd yn well.\nUchder ger ac uwchlaw\u2019r mo\u0302r \u2013 boed ar lefel y mo\u0302r neu ar gopa mynydd, bydd y tywydd blaenorol a phresennol naill ai wedi cael neu\u2019n cael effaith sylweddol; e.e. mae gwyntoedd cryf ar draws moroedd agored yn debygol o olygu bod y mo\u0302r yn donnog \u2013 allan ar y mo\u0302r ac ar hyd yr arfordir; am bob 200m o esgyniad yn y mynyddoedd, mae tymheredd yr aer yn gostwng 1-2oC felly efallai eich bod yn mwynhau diwrnod heulog, sych a di-wynt ar lefel y mo\u0302r ond mae copaon y mynyddoedd yn debygol o fod yn wahanol iawn. Paratowch ar gyfer pob math o amgylchiadau."}]